Žiadosť o vydanie záväzného stanoviska dotknutého orgánu podľa § 21 zákona

č. 25/2025 Z. z. Stavebný zákon a o zmene a doplnení niektorých zákonov

Vydanie záväzného stanoviska dotknutého orgánu k stavebnému zámeru sa riadi § 21 zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) a § 3b ods. 3 zákona č. 135/1961 Zb. o pozemných komunikáciách v znení neskorších predpisov (cestný zákon).

Ak konanie súvisí s umiestnením stavby alebo využitím územia, o ktorom rozhoduje stavebný úrad v konaní o stavebnom zámere, je konanie súčasťou konania o stavebnom zámere. Cestný správny orgán má v konaní o stavebnom zámere postavenie dotknutého orgánu, ktorý v konaní uplatňuje svoju pôsobnosť pri ochrane pozemnej komunikácie záväzným stanoviskom. Na vydanie záväzného stanoviska sa nevzťahujú všeobecné predpisy o správnom konaní.

Miestnu štátnu správu vo veciach miestnych ciest a účelových ciest vykonávajú obce ako prenesený výkon štátnej správy na základe § 3 ods. 2 zákona č. 135/1961 Zb. o pozemných komunikáciách (cestný zákon) v znení neskorších predpisov

Povinné prílohy pri podaní žiadosti:

1.Dokumentácia podľa Prílohy č. 15 vyhlášky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby s vyznačením pozdĺžnych a priečnych spádov, šírky a polomerov oblúkov vjazdu, resp. pripájanej komunikácie, uvedenie druhu povrchovej úpravy, riešenie odvedenia povrchových vôd z vozovky, prípadne zriadenie priepustu pod vjazdom, resp. pripájanou cestou, s vyznačením rozhľadových trojuholníkov.

2.Stanovisko Okresného riaditeľstva policajného zboru v Prievidzi, Okresného dopravného inšpektorátu v zmysle § 3b ods. 4 zákona č. 135/1961 Zb. o pozemných komunikáciách (cestný zákon) v znení neskorších predpisov stanovisko správcu pozemnej komunikácie v zmysle § 3b ods. 4 zákona č. 135/1961 Zb. o pozemných komunikáciách (cestný zákon) v znení neskorších predpisov

3.Stanovisko správcu pozemnej komunikácie v zmysle § 3b ods. 4 zákona č. 135/1961 Zb. o pozemných komunikáciách (cestný zákon) v znení neskorších predpisov

Lehota na vydanie záväzného stanoviska:

Lehota na vydanie záväzného stanoviska dotknutého orgánu je 30 dní odo dňa doručenia žiadosti, alebo pri zložitých stavbách 60 dní, o čom dotknutý orgán žiadateľa upovedomí.